**Кеген аудандық қоғамдық кеңесі отырысының**

 **№ 1 ХАТТАМАСЫ**

Кеген ауылы 10 ақпан 2023 жыл.

 Отырыстың төрағасы: Зықаев Халық Сансызбайұлы- қоғамдық кеңес төрағасы.

 Хатшысы- Қозыбағар Тұраш Асырандықызы- қоғамдық кеңестің хатшысы.

Қатысқан қоғамдық кеңес мүшелері:

1. Біржансалова Тоғжан Қанатқызы
2. Бейқұтбай Ғани
3. Досымбеков Сабыр
4. Жанбабаева Шолпан Ілікқызы
5. Көнеева Бақытгүл Демежанқызы
6. Қырғызалықызы Жанна

7. Мейманқұлов Болат

8. Узекбаев Талғат Өтепбергенұлы

Себепті жағдайлармен қоғамдық кеңес мүшелері: Т.Әлімбай,Ү.Албанов, Б.Сатенов қатысқан жоқ.

Шақырумен қатысқандар:

Ауданның «Тұрғын үй коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» мемлекеттік мекемесінің бас маманы Абдыманапов Бек Берікұлы, бас маман Нұрқасым Нұрман Дәулетжанұлы;

Кеген аудандық ауруханасының бас дәрігерінің орынбасарлары Жанұзақова Бұлбұл Құдайбергенқызы, Дүйсебеков Нүркен Қуандықұлы;

Аудандық білім бөлімі мемлекеттік мекемесінің басшысы Мәсімханов Мұратжан Қожанұлы;

«Балбөбек» бөбекжай- балалар бақшасының меңгерушісі Дарубаева Ғалия Әділжанқызы;

«Балауса» бөбекжай- балалар бақшасының меңгерушісі Нұрғалиева Салтанат Сәкенқызы.

 **К Ү Н Т Ә Р Т І Б І:**

 1.Ауданның «Тұрғын үй коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» мемлекеттік мекемесінің 2022 жылы атқарған және 2023 жылы атқаратын жұмыстары жайлы бөлім басшысының есебі.

 2. Мемлекеттік органнан өкілдік ететін қоғамдық кеңес мүшесі Елеусізова Бота Серікқызын Қоғамдық кеңес құрамынан шығару.

 3. Аудандық аурухана мен Жалаңаш ауылдық ауруханасының күрделі жөндеу жұмыстарының нәтижесі, аудан орталығындағы балабақшалардың бүгінгі таңдағы жағдайлары туралы.

**Күн тәртібіндегі бірінші мәселе** бойынша:

Ауданның «Тұрғын үй коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» мемлекеттік мекемесінің 2022 жылы атқарған және 2023 жылы атқаратын жұмыстары жайлы есебінің хабарламашысы: Абдыманапов Бек Берікұлы- Тұрғын үй коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» мемлекеттік мекемесінің бас маманы.

**Сөйлеушілер:**

Т.Узекбаев-Сұрақ: Автомобиль жолдарын қысқы маусымда күтімілдеу жұмыстарына бөлінген қаржы мақсатты жұмсалып жатыр ма?

Жауап: - Иә, қыс маусымында жолдарды күтімілдеуге бөлінген қаржы өз мақсатында жұмсалуда. Жолдарды қардан тазарту, қажетті материалдар төгу жұмыстары жүргізілуде.

Х.Зықаев- Бөлексаз ауылының ауыз суының жұмыстары не болды? Башнясы жылыландыма?

Жауап: Башня жылыланды.Бөлексаз ауылының ауыз су жүйесін күрделі жөндеу жұмыстары 2020 жылы басталып, 2021 жылы біту керек болатын, 2021 жылға 80,0 млн.теңге бөлінген, алайда жөндеу жұмысы толық бітпеді. Мердігер компания Ауданаралық мамандандырылған экономикалық сотқа беріліп, 2022 жылдың маусым айына дейін бітіру жайлы соттың шешімі шыққан.

Сот шешімі орындалмағандықтан ауданаралық мамандандырылған экономикалық сотқа қайтадан шағым жолданды.

* Шырғанақ ауылының ауыз су жүйесін қайта жаңғырту жұмыстары неге аяқталған жоқ?

Жауап: Шырғанақ, Кеңсу, Жіңішке ауылдарының ауыз су жүйелерінің жұмысы биылғы жылға ауысты, жұмыстары басталды.

Б.Мейманқұлов: Көшелердегі (лежащий ) өтірік полицейлер кімнің бастамасымен қойылуда, стандартпен жасалмаған, бір жерде биік, бір жерде аласа.

Қайқы асуындағы жарықтандыру жұмысы қашан жүргізіледі?

Осының бәрін қадағалау, дұрыс жасалуын талап ету бөлімнің міндеті емес пе?

Саты, Қайыңды көлдері мен Хан-Тәңірі халықаралық альпинистер лагеріне электр желілерін тартуға аудан бюджетінен қаржы бөлініп отыр. Одан ауданға қандай пайда келеді? Олар аудан бюджетіне салық төлейме?

Жауап: Жоқ, салық төлемейді.

Жолдардың сапасын 40 тонналық жүк көліктері бүлдіруде, асфальтты мерзімінен бұрын тоздыруда. Бөлім тарапынан қандай шара қолданылды?

Жауап: Арнайы рейд ұйымдастырылып, ауыр жүк көліктерін тоқтатып, акт жасалып бөлім тарапынан тиісті орындарға бірнеше рет хат жолданды,

бірақ жауап болмады.

Б.Көнеева- Жол бойындағы колодецтердің бетіндегі жабыны жұқа әрі дұрыс жасалмаған, көліктердің дөңгелегін жаруда, мамандар тарапынан бақылау, қадағалау жоқ.

Т.Узекбаев: Жолдарға төселген асфальттарда стандартқа сай емес, өте жұқа, бір жыл болмай ойылып, көтеріліп кетуде.

Елді мекендерде балалар ойын алаңдарын салуда, оның сапасына қатаң талап қою қажет. Қысқасы бөлім тарапынан бақылау, қадағалау жұмыстары нашар.

Күн тәртібіндегі мәселені қарап,талқылай келе ауданның қоғамдық кеңесі

**ҚАУЛЫ ҚАБЫЛДАДЫ:**

«Тұрғын үй коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» мемлекеттік мекемесінің бас маманы Абдыманапов Бек Берікұлының хабарламасы еске алынсын.

2. Бөлім жұмысында орын алған, жоғарыда аталған кемшіліктерден тиісті қорытынды шығару, орындалған жұмыстар жайлы аудандық қоғамдық кеңеске 2023 жылдың 6 айының қорытындысымен хабарлама беру бөлім басшысы М. Мұсаға ұсынылсын.

 **Күн тәртібіндегі** **екінші мәселе** бойынша мемлекеттік органнан өкілдік ететін қоғамдық кеңес мүшесі Елеусізова Бота Серікқызын қоғамдық кеңес құрамынан шығару жайлы кеңес төрағасы Х.Зықаев хабарлама жасады.

Күн тәртібіндегі мәселені қарап ауданның қоғамдық кеңесі

**ҚАУЛЫ ҚАБЫЛДАДЫ:**

Мемлекеттік органнан өкілдік ететін қоғамдық кеңес мүшесі Елеусізова Бота Серікқызы Алматы облыстық әкімдігіне басқа жұмысқа ауысқандықтан аудандық қоғамдық кеңестің құрамынан шығарылсын.

 **Күн тәртібіндегі** **үшінші мәселе бойынша** аудандық аурухана мен Жалаңаш ауылдық ауруханасының күрделі жөндеу жұмыстарының нәтижесі, аудан орталығындағы балабақшалардың бүгінгі таңдағы жағдайлары туралы қоғамдық кеңес төрағасы Х.Зықаев жүргізілген тексеру қорытындысын хабарлады.

 2 қыркүйек 2022 жылы аудандық қоғамдық кеңес отырысында ауданның білім беру мекемелері мен балабақшалары туралы мәселе қаралып, аудан орталығындағы балабақшаларда бірталай келеңсіз жағдайлар анықталған болатын. Орын алған кемшіліктер атап көрсетіліп, арнайы қаулы қабылданып, Алматы облысы әкіміне, облыстық қоғамдық кеңеске, аудан әкіміне, аудандық білім бөліміне хат жолданған.

 Содан бері көрсетілген кемшіліктерді жоюда қандай іс-шаралар жүзеге асырылды, балабақшалардың қазіргі кездегі жағдайларын білу мақсатында аудандық қоғамдық кеңес мүшелері осы балабақшаларға барып, жағдайларын көріп қайтты.

 «Балбөбек» бөбекжай- балалар бақшасы ескірген, ұзақ жылдан бері күрделі жөндеу жұмыстары жүргізілмей, кәріз жүйесі әбден тозған.

Балабақшаның ұжымы 60 куб. метр кәрізді, 20 погонометр канализацияны өз күштерімен жасаған. Балабақшаны күрделі жөндеуден өткізуге бюджеттен қаралған қаржы көлемі аз болғандықтан, кері қайтарылған. Ал күрделі жөндеу жұмыстарын жүргізуге 2023 жылға ешқандай қаржы қаралмай отыр.

 Салынғанына көп уақыт болмаған «Балауса» бөбекжай- балалар бақшасының бір бөлігінің қабырғалары айырылып, апатты жағдайда тұр, бүгінгі күні балабақшаның осы бөлігін мүлдем жауып тастау керек.

 Аталған күрделі жөндеу жұмыстарына тез арада қаржы бөлініп, жүзеге асырылмаса балабақшаларды жабуға тура келеді. Бүгінгі күнгі балабақшалардың қаржылық жағдайы ешбір жөндеу жұмыстары жүргізілмейтінін көрсетіп отыр.

 Ауруханалардың күрделі жөндеу жұмыстарына келетін болсақ, Жалаңаш ауылдық ауруханасына орнатылған лифтінің көлемі кіші, ауруды жоғарғы қабатқа көтеру үшін қолданылатын каталка лифтке мүлдем симайды.

Аудандық аурухана ғимараты күрделі жөндеуден өтіп, қабылданып алынғанымен кемшіліктер өте көп. Орнатылған лифті сапасыз, есігі әрең ашылады.Еденге төселген кафельдер сынған, линолеумдер жыртыла бастаған, Ішкі өрт сөндіруге арналған краны, дабыл қондырғысы жұмыс істемейді. Есіктердің бәрі қисық орнатылған. Шатыры дұрыс жабылмаған, жабынның аралары ашық, жауған қар кіріп, мұз қатып тұр. Шатыр ішіндегі бұрынғы өртке қарсы қаланған қабырғалар алынып тасталынып, қайтадан

жасалмаған. Шатырдан аққан судың суағары жоқ. Аурухананың жер төлесіндегі (подвал) құм сылақ және еденге ешқандай түзету жұмыстары жүргізілмеген. Электр жүйелеріндегі электр желілерінің ұшын (наконечниктер) орнату ережеге сай емес. Қысқасы күрделі жөндеу жұмыстары сапасыз жүргізілген.

Аурухананың басшылығы тарапынан орын алып отырған кемшіліктер анықталып, аталған ақауларға акті жасалып, аудандық сотқа жолданған.

Күн тәртібіндегі мәселені қарап ауданның қоғамдық кеңесі

**ҚАУЛЫ ҚАБЫЛДАДЫ:**

**1.** Облыстық білім басқармасынан екі балабақшаның да күрделі жөндеуден өткізуге қажетті жобалау-сметалық құжаттарын жасатуға қаржы бөлу жайлы мәселе көтеріп, қаржы бөлінуін қамтамасыз ету аудандық білім бөлімінің басшысы М.Мәсімхановқа ұсынылсын.

**2**.Ауруханалар бойынша атап көрсетілген кемшіліктерді тез арада мердігер компаниялардың түзетуін жүзеге асыруды талап ету, орындалмаған жағдайда оларды жауапкершілікке тарту жайлы мәселені құқық органдарына хабарлау аурухана әкімшілігіне ұсынылсын.

**3**. Жоғарыдағы ұсыныстардың орындалуын бақылау, қажет болған жағдайда құқық қорғау органдарына жүгіну аудандық қоғамдық кеңестің әлеуметтік–экономикалық даму, бюджет, қаржы саясаты жөніндегі комиссиясына жүктелсін.

 Осы қаулылар қабылдансын деп аудандық қоғамдық кеңестің 9 мүшесі дауыс берді. Қарсы, қалыс жоқ.

 **Аудандық қоғамдық**

 **кеңестің төрағасы Х.Зықаев**

 **Аудандық қоғамдық**

 **кеңестің хатшысы Т.Қозыбағар**